Και όμως η Αττική, έστω και οριακά αφού στην ουσία το διεκδικεί η Κορινθία, έχει το... Βεζούβιό της.



Για να βρείτε το -άγνωστο- αυτό ηφαίστειο θα χρειαστεί να οδηγήσετε 70 χιλιόμετρα έξω από την Αθήνα και να φτάσετε στο Σουσάκι, έξω από τους Αγίους Θεοδώρους. Συνεπώς η συγκεκριμένη βόλτα ενδείκνυται για μετά τις 18 Μαΐου.

Το ηφαίστειο ανήκει στο ίδιο ηφαιστειακό τόξο με τα ηφαίστεια των Μεθάνων, της Αίγινας, του Πόρου, της Νισύρου και της Σαντορίνης και από την πρώτη στιγμή που θα πατήσετε το πόδι σας εκεί θα εντυπωσιαστείτε από το επιβλητικό σεληνιακό τοπίο, τα ηφαιστειογενή πετρώματα και την τέφρα που τα καλύπτει.

Η τελευταία δραστηριότητα του συγκεκριμένου ηφαιστείου ήταν πριν από 2.7 εκατομμύρια χρόνια, ωστόσο πλέον «κοιμάται» όπως μας καθησυχάζουν οι ειδικοί.

Έντονη παραμένει η μετα-ηφαιστειακή δραστηριότητα με εκπομπή θερμών αερίων και κυρίως διοξειδίου του άνθρακα, μεθανίου και υδροθείου. Όσοι επιλέξετε να το γνωρίσετε από κοντά καλό θα ήταν να αποφύγετε να μπείτε περισσότερο στην καρδιά του κρατήρα-φαραγγιού καθώς σε πολλές περιπτώσεις η θερμοκρασία σε συνδυασμό με την έντονη μυρωδιά κάνουν την ατμόσφαιρα αποπνικτική, προκαλώντας ακόμα και λιποθυμία.

Δείτε το σημείο στο χάρτη

